Návrh

**ZÁKON**

z .............. 2024,

**ktorým sa mení a dopĺňa zákon č. 663/2007 Z. z. o minimálnej mzde v znení neskorších predpisov a ktorým sa menia a dopĺňajú niektoré zákony**

Národná rada Slovenskej republiky sa uzniesla na tomto zákone:

**Čl. I**

Zákon č. 663/2007 Z. z. o minimálnej mzde v znení zákona č. 354/2008 Z. z., zákona č. 460/2008 Z. z., zákona č. 361/2012 Z. z., zákona č. 63/2018 Z. z., zákona č. 375/2019 Z. z. a zákona č. 294/2020 Z. z. sa mení a dopĺňa takto:

1. § 4 sa vypúšťa.
2. V § 8 sa slová „je 57 %“ nahrádzajú slovami „je 60 %“.
3. V § 8 sa slová „mesačnej nominálnej“ nahrádzajú slovami „nominálnej mesačnej“.
4. Za § 8 sa vkladajú § 8a a 8b, ktoré vrátane nadpisov znejú:

**„§ 8a**

**Primeranosť minimálnej mzdy**

(1) Ministerstvo najmenej raz za štyri roky vyhodnotí, či kritériá pre určenie sumy minimálnej mzdy ustanovené týmto zákonom zabezpečujú primeranosť minimálnej mzdy v záujme dosiahnutia dôstojnej životnej úrovne zamestnancov, zníženia chudoby zamestnancov, podpory sociálnej súdržnosti, vyrovnávania sociálnych rozdielov a zníženia rozdielov v odmeňovaní žien a mužov.

(2) Pri vyhodnotení podľa odseku 1 musia byť zohľadnené aspoň tieto prvky:

1. kúpna sila mesačnej minimálnej mzdy s prihliadnutím na životné náklady,
2. všeobecná úroveň miezd a ich distribúcia,
3. miera rastu miezd a
4. dlhodobá úroveň národnej produktivity a jej vývoj.

(3) Pri vyhodnotení podľa odseku 1 sa prihliada aj na orientačnú referenčnú hodnotu, ktorou je 50 % priemernej nominálnej mesačnej mzdy zamestnanca v hospodárstve Slovenskej republiky zverejnenej Štatistickým úradom Slovenskej republiky za príslušný kalendárny rok.

**§ 8b**

**Komisia pre minimálnu mzdu a zapojenie zástupcov zamestnávateľov a zástupcov zamestnancov**

(1) Na účel plnenia úloh podľa § 8a ministerstvo zriadi komisiu pre minimálnu mzdu (ďalej len „komisia“) ako svoj poradný orgán alebo zabezpečí plnenie úloh podľa odseku 2 subjektom organizovaným na tripartitnom princípe.4)

(2) Komisia vypracúva najmä návrh

1. metodiky vyhodnocovania podľa § 8a,
2. vyhodnotenia podľa § 8a,
3. kritérií pre určenie sumy minimálnej mzdy na základe vyhodnotenia podľa § 8a.

(3) Komisia predkladá návrhy podľa odseku 2 zástupcom zamestnávateľov a zástupcom zamestnancov. Zástupcovia zamestnávateľov a zástupcovia zamestnancov majú právo predložiť komisii písomné stanovisko k predloženému návrhu, právo na písomnú odôvodnenú odpoveď komisie k tomuto stanovisku a na základe písomnej požiadavky právo na prerokovanie predloženého návrhu s komisiou.

(4) Zloženie komisie, podrobnosti o činnosti komisie a o zapojení zástupcov zamestnávateľov a zástupcov zamestnancov do činnosti komisie upraví štatút komisie, ktorý vydá ministerstvo.

(5) Na účel činnosti komisie poskytnú ústredné orgány štátnej správy primeranú súčinnosť.“.

Poznámka pod čiarou k odkazu 4 znie:

„4) Napríklad § 35b zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov, § 4 ods. 3 písm. f) zákona č. 103/2007 Z. z.“.

1. Za § 9b sa vkladajú § 9c až 9e, ktoré vrátane nadpisov znejú:

**„§ 9c**

**Prechodné ustanovenie k úpravám účinným od 1. novembra 2024**

Ministerstvo prvýkrát vyhodnotí kritériá pre určenie sumy minimálnej mzdy podľa § 8a do 31. októbra 2028.

**§ 9d**

**Prechodné ustanovenie k úprave účinnej od 1. januára 2025**

Ustanovenie § 8 v znení účinnom od 1. januára 2025 sa prvýkrát uplatní na určenie sumy mesačnej minimálnej mzdy na rok 2026.

**§ 9e**

**Transpozičné ustanovenie**

Týmto zákonom sa preberajú právne záväzné akty Európskej únie uvedené v prílohe.“.

1. Zákon sa dopĺňa prílohou, ktorá vrátane nadpisu znie:

**„Príloha**

**k zákonu č. 663/2007 Z. z.**

**Zoznam preberaných právne záväzných aktov Európskej únie**

Smernica Európskeho parlamentu a Rady (EÚ) 2022/2041 z 19. októbra 2022 o primeraných minimálnych mzdách v Európskej únii (Ú. v. EÚ L 275, 25.10.2022).“.

**Čl. II**

Zákon č. 162/2015 Z. z. Správny súdny poriadok v znení zákona č. 88/2017 Z. z., zákona č. 344/2018 Z. z., zákona č. 413/2019 Z. z., zákona č. 423/2020 Z. z., zákona č. 187/2021 Z. z., zákona č. 512/2021 Z. z., zákona č. 150/2022 Z. z., zákona č. 151/2022 Z. z., zákona č. 375/2022 Z. z., zákona č. 398/2022 Z. z., zákona č. 239/2023 Z. z. a zákona č. 40/2024 Z. z. sa mení a dopĺňa takto:

1. V § 6 ods. 2 sa za písmeno i) vkladá nové písmeno j), ktoré znie:

„j) žalobách vo veciach reprezentatívnosti kolektívnej zmluvy vyššieho stupňa,“.

Doterajšie písmená j) a k) sa označujú ako písmená k) a l).

1. V § 31 ods. 2 sa slová „až j)“ nahrádzajú slovami „až k)“ a slová „písm. k)“ sa nahrádzajú slovami „písm. l)“.
2. V § 49 ods. 2 písm. b) sa slová „g) a i)“ nahrádzajú slovami „g), i) a j)“.
3. V § 50 odsek 1 znie:

„(1) Odborová organizácia môže v konaní podľa § 6 ods. 2 písm. c) a j) zastupovať žalobcu, ktorý je jej členom. Organizácia zamestnávateľov môže v konaní podľa § 6 ods. 2 písm. j) zastupovať žalobcu, ktorý je jej členom. Za odborovú organizáciu alebo za organizáciu zamestnávateľov koná poverený zamestnanec alebo člen.“.

1. V § 120 písm. b) sa slová „i), j)“ nahrádzajú slovami „i) až k)“.
2. V § 135 ods. 2 písm. a) sa slová „až k) nahrádzajú slovami „až l)“.
3. V štvrtej časti sa za piatu hlavu vkladá nová šiesta hlava, ktorá vrátane nadpisu znie:

**„Šiesta hlava**

**Konanie vo veciach reprezentatívnosti kolektívnej zmluvY vyššieho stupňa**

**§ 411a**

Žalobca sa môže žalobou domáhať zrušenia oznámenia o uzatvorení reprezentatívnej kolektívnej zmluvy vyššieho stupňa z dôvodu, že kolektívna zmluva vyššieho stupňa nie je reprezentatívnou kolektívnou zmluvou vyššieho stupňa, alebo zrušenia oznámenia o tom, že uzatvorená kolektívna zmluva vyššieho stupňa nie je reprezentatívnou kolektívnou zmluvou vyššieho stupňa z dôvodu, že kolektívna zmluva vyššieho stupňa je reprezentatívnou kolektívnou zmluvou vyššieho stupňa.

**§ 411b**

**Účastníci konania**

Účastníkmi konania sú žalobca a žalovaný.

**§ 411c**

**Žalobná legitimácia**

Žalobcom je

1. zamestnávateľ v príslušnom odvetví alebo časti odvetvia, pre ktoré je reprezentatívna kolektívna zmluva vyššieho stupňa uzatvorená, okrem zamestnávateľa uvedeného v zozname zamestnávateľov, za ktorého bola táto kolektívna zmluva vyššieho stupňa uzatvorená, a okrem zamestnávateľa, na ktorého sa vzťahuje výnimka zo záväznosti tejto kolektívnej zmluvy vyššieho stupňa, ak sa domáha zrušenia oznámenia o uzatvorení reprezentatívnej kolektívnej zmluvy vyššieho stupňa,
2. zmluvná strana kolektívnej zmluvy vyššieho stupňa, ak sa domáha zrušenia oznámenia o tom, že uzatvorená kolektívna zmluva vyššieho stupňa nie je reprezentatívnou kolektívnou zmluvou vyššieho stupňa, alebo
3. zamestnanec zamestnávateľa v príslušnom odvetví alebo časti odvetvia, pre ktoré je kolektívna zmluva vyššieho stupňa uzatvorená, ak sa domáha zrušenia oznámenia o tom, že uzatvorená kolektívna zmluva vyššieho stupňa nie je reprezentatívnou kolektívnou zmluvou vyššieho stupňa.

**§ 411d**

**Žalovaný**

Žalovaným je Ministerstvo práce sociálnych vecí a rodiny Slovenskej republiky.

**§ 411e**

**Lehota na podanie žaloby**

Žaloba musí byť podaná v lehote 15 dní odo dňa zverejnenia oznámenia.

**§ 411f**

**Náležitosti žaloby**

V žalobe sa musí okrem všeobecných náležitostí podania podľa § 57 uviesť

1. označenie druhu žaloby,
2. označenie napadnutého oznámenia,
3. údaje a dôkazy o žalobnej legitimácii,
4. žalobné body,
5. označenie dôkazov, ak sa ich žalobca dovoláva,
6. žalobný návrh.

**§ 411g**

Žalovaný je na výzvu povinný v určenej lehote predložiť správnemu súdu vyjadrenie k žalobe.

**§ 411h**

Ak bolo podaných viacero žalôb ohľadom toho istého oznámenia, je konanie o každej z nich spojené s konaním, ktoré sa začalo ako prvé.

**Rozhodnutie o žalobe**

**§ 411i**

Správny súd rozhodne o žalobe do 30 dní odo dňa doručenia žaloby.

**§ 411j**

(1) Ak správny súd po preskúmaní zistí, že žaloba nie je dôvodná, rozsudkom ju zamietne.

(2) Ak správny súd po preskúmaní zistí dôvodnosť žaloby, rozsudkom zruší

1. oznámenie o uzatvorení reprezentatívnej kolektívnej zmluvy vyššieho stupňa, ak kolektívna zmluva vyššieho stupňa nie je reprezentatívnou kolektívnou zmluvou vyššieho stupňa,
2. oznámenie o tom, že uzatvorená kolektívna zmluva vyššieho stupňa nie je reprezentatívnou kolektívnou zmluvou vyššieho stupňa, ak kolektívna zmluva vyššieho stupňa je reprezentatívnou kolektívnou zmluvou vyššieho stupňa.

(3) Rozsudok podľa odseku 1 alebo odseku 2 súd doručí účastníkom konania; odošle im ho do troch dní od jeho vyhlásenia.“.

Doterajšia šiesta hlava a siedma sa hlava sa označujú ako siedma hlava a ôsma hlava.

**Čl. III**

Zákon č. 2/1991 Zb. o kolektívnom vyjednávaní v znení zákona č. 519/1991 Zb., zákona Národnej rady Slovenskej republiky č. 54/1996 Z. z., zákona č. 209/2001 Z. z., zákona č. 551/2003 Z. z., zákona č. 553/2003 Z. z., zákona č. 585/2004 Z. z., zákona č. 103/2007 Z. z., zákona č. 328/2007 Z. z., zákona č. 555/2007 Z. z., zákona č. 400/2009 Z. z., zákona č. 564/2009 Z. z., zákona č. 557/2010 Z. z., zákona č. 416/2013 Z. z., zákona č. 125/2016 Z. z., nálezu Ústavného súdu Slovenskej republiky č. 186/2016 Z. z., zákona č. 183/2017 Z. z., zákona č. 177/2018 Z. z., zákona č. 268/2018 Z. z. a zákona č. 76/2021 Z. z. sa mení a dopĺňa takto:

1. V § 2 ods. 2 sa na konci pripája táto veta: „Na účely tohto zákona sa za organizáciu zamestnávateľov považuje aj záujmové združenie právnických osôb2aa) a občianske združenie,2ab) ak sú združené vo zväze zamestnávateľov podľa osobitného predpisu.2a)“.

Poznámky pod čiarou k odkazom 2aa a 2ab znejú:

„2aa) § 20f až 20i Občianskeho zákonníka.

2ab) § 6 zákona č. 83/1990 Zb. v znení zákona č. 346/2018 Z. z.“.

1. V § 3a odsek 4 znie:

„(4) Spor o určenie odborovej organizácie oprávnenej na uzatvorenie kolektívnej zmluvy rieši rozhodca zapísaný v zozname rozhodcov vedenom na Ministerstve práce, sociálnych vecí a rodiny Slovenskej republiky (ďalej len „ministerstvo“), na ktorom sa zúčastnené strany dohodnú; konanie pred rozhodcom sa začína dňom prijatia žiadosti o riešenie sporu o určenie odborovej organizácie oprávnenej na uzatvorenie kolektívnej zmluvy rozhodcom. Ak sa zúčastnené strany nedohodnú na osobe rozhodcu podľa prvej vety, na žiadosť ktorejkoľvek zo zúčastnených strán ho určí ministerstvo; konanie pred rozhodcom sa začína dňom doručenia rozhodnutia o určení rozhodcu zúčastneným stranám.“.

1. V § 3a sa za odsek 4 vkladá nový odsek 5, ktorý znie:

„(5) Odborová organizácia je povinná poskytnúť rozhodcovi požadovanú súčinnosť do 30 dní odo dňa požiadania. Neposkytnutie súčinnosti podľa prvej vety je na ujmu požiadanej odborovej organizácie.“.

Doterajší odsek 5 sa označuje ako odsek 6.

1. § 3a sa dopĺňa odsekom 7, ktorý znie:

„(7) Rozhodcovi patrí za konanie v spore o určenie odborovej organizácie oprávnenej na uzatvorenie kolektívnej zmluvy odmena v sume podľa § 15 ods. 2 a cestovné náhrady podľa osobitného predpisu.4a) Odmenu a cestovné náhrady uhrádza rozhodcovi do 30 dní odo dňa vydania dokladu podľa odseku 6 každá zo zúčastnených strán rovným dielom; ak rozhodcu určí ministerstvo, odmenu a cestovné náhrady uhrádza zúčastnená strana, ktorá o určenie rozhodcu požiadala.“.

Poznámka pod čiarou k odkazu 4a znie:

„4a) Zákon č. 283/2002 Z. z. o cestovných náhradách v znení neskorších predpisov.“.

1. Za § 6 sa vkladajú § 7 a 7a, ktoré vrátane nadpisov znejú:

**„§ 7**

**Reprezentatívna kolektívna zmluva vyššieho stupňa**

(1) Reprezentatívna kolektívna zmluva vyššieho stupňa je kolektívna zmluva vyššieho stupňa uzatvorená medzi

1. organizáciou zamestnávateľov, v ktorej združení zamestnávatelia, ktorých kód podľa štatistickej klasifikácie ekonomických činností na úrovni divízie alebo na úrovni skupiny je rovnaký ako označenie odvetvia alebo časti odvetvia, pre ktoré je kolektívna zmluva vyššieho stupňa uzatvorená, zamestnávajú väčší počet zamestnancov ako zamestnávatelia združení v inej organizácii zamestnávateľov, ktorá v tom istom odvetví alebo v tej istej časti odvetvia uzatvorila inú kolektívnu zmluvu vyššieho stupňa, ktorých kód podľa štatistickej klasifikácie ekonomických činností na úrovni divízie alebo na úrovni skupiny je rovnaký ako označenie odvetvia alebo časti odvetvia, pre ktoré je kolektívna zmluva vyššieho stupňa uzatvorená, a
2. vyšším odborovým orgánom odborovej organizácie,
3. v ktorej združené odborové organizácie pôsobia u viac ako 30 % zamestnávateľov uvedených v zozname zamestnávateľov podľa § 4 ods. 1 písm. b) a v kalendárnom roku, ktorý predchádza kalendárnemu roku, v ktorom sa doručilo oznámenie podľa § 9a ods. 1, boli zmluvnou stranou podnikovej kolektívnej zmluvy alebo požiadali o určenie sprostredkovateľa podľa § 11 ods. 2 s cieľom jej uzatvorenia; uvedená podmienka, že združené odborové organizácie boli zmluvnou stranou podnikovej kolektívnej zmluvy alebo požiadali o určenie sprostredkovateľa podľa § 11 ods. 2 s cieľom jej uzatvorenia, sa považuje za splnenú pre odborovú organizáciu, ktorá ku dňu oznámenia podľa § 9a ods. 1 pôsobí u zamestnávateľa zaradeného do zoznamu zamestnávateľov podľa § 4 ods. 1 písm. b) menej ako 24 mesiacov, alebo
4. ak bolo doručené spoločné oznámenie zmluvných strán kolektívnej zmluvy vyššieho stupňa podľa § 9a ods. 1.

(2) Kolektívna zmluva vyššieho stupňa je reprezentatívna v odvetví alebo v časti odvetvia, v ktorých spĺňa podmienky podľa odseku 1.

(3) Reprezentatívna kolektívna zmluva vyššieho stupňa je záväzná pre ostatných zamestnávateľov a ich zamestnancov v odvetví alebo v časti odvetvia, pre ktoré je uzatvorená,

1. od prvého dňa kalendárneho mesiaca nasledujúceho po kalendárnom mesiaci, v ktorom bolo v Zbierke zákonov Slovenskej republiky zverejnené oznámenie podľa § 9a ods. 6 písm. a) alebo ods. 7 písm. b), ak bolo toto oznámenie zverejnené do pätnásteho dňa príslušného kalendárneho mesiaca,
2. od prvého dňa druhého kalendárneho mesiaca nasledujúceho po kalendárnom mesiaci, v ktorom bolo v Zbierke zákonov Slovenskej republiky zverejnené oznámenie podľa § 9a ods. 6 písm. a) alebo ods. 7 písm. b), ak bolo toto oznámenie zverejnené po pätnástom dni príslušného kalendárneho mesiaca.

(4) Odseky 1 až 3 sa primerane vzťahujú aj na dodatok k reprezentatívnej kolektívnej zmluve vyššieho stupňa.

**§ 7a**

**Výnimky zo záväznosti reprezentatívnej kolektívnej zmluvy vyššieho stupňa**

Ustanovenie § 7 ods. 3 sa nevzťahuje na zamestnávateľa a zamestnancov zamestnávateľa,

1. pre ktorého je záväzná iná kolektívna zmluva vyššieho stupňa ku dňu zverejnenia oznámenia podľa § 9a ods. 6 písm. a) alebo ods. 7 písm. b),
2. ktorý je v úpadku4ab) ku dňu zverejnenia oznámenia podľa § 9a ods. 6 písm. a) alebo ods. 7 písm. b),
3. ktorý je v likvidácii4ac) ku dňu zverejnenia oznámenia podľa § 9a ods. 6 písm. a) alebo ods. 7 písm. b),
4. u ktorého bol zavedený ozdravný režim alebo bola zavedená nútená správa4ad) ku dňu zverejnenia oznámenia podľa § 9a ods. 6 písm. a) alebo ods. 7 písm. b),
5. ktorý zamestnáva menej ako 20 zamestnancov podľa priemerného evidenčného počtu zamestnancov vypočítaného za kalendárny mesiac predchádzajúci kalendárnemu mesiacu, v ktorom bolo zverejnené oznámenie podľa § 9a ods. 6 písm. a) alebo ods. 7 písm. b),
6. ktorý zamestnáva viac ako 10 % osôb so zdravotným postihnutím4ae) z priemerného evidenčného počtu zamestnancov vypočítaného za kalendárny mesiac predchádzajúci kalendárnemu mesiacu, v ktorom bolo zverejnené oznámenie podľa § 9a ods. 6 písm. a) alebo ods. 7 písm. b),
7. ktorého postihla mimoriadna udalosť,4af) ktorej následky ku dňu zverejnenia oznámenia podľa § 9a ods. 6 písm. a) alebo ods. 7 písm. b) trvajú,
8. ktorý je poberateľom podpory v čase skrátenej práce4ag) najmenej tri mesiace ku dňu zverejnenia oznámenia podľa § 9a ods. 6 písm. a) alebo ods. 7 písm. b),
9. ktorý vykonáva podnikateľskú činnosť menej ako 24 mesiacov ku dňu zverejnenia oznámenia podľa § 9a ods. 6 písm. a) alebo ods. 7 písm. b); to neplatí, ak ide o zamestnávateľa, ktorý je právnym nástupcom iného zamestnávateľa a ktorý vykonáva podnikateľskú činnosť v súčte s podnikateľskou činnosťou tohto iného zamestnávateľa najmenej 24 mesiacov.“.

Poznámky pod čiarou k odkazom 4ab až 4ag znejú:

„4ab) § 3 ods. 1 zákona č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov.

4ac) § 70 Obchodného zákonníka.

4ad) § 19 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov.

4ae) § 40 ods. 8 Zákonníka práce.

4af) § 3 ods. 2 zákona Národnej rady Slovenskej republiky č. 42/1994 Z. z. o civilnej ochrane obyvateľstva v znení neskorších predpisov.

4ag) Zákon č. 215/2021 Z. z. o podpore v čase skrátenej práce a o zmene a doplnení niektorých zákonov v znení neskorších predpisov.“.

1. V § 9 ods. 3 sa nad slovom „poplatok“ odkaz „4a)“ nahrádza odkazom „4ah)“.

Poznámka pod čiarou k odkazu 4ah znie:

„4ah) Položka 2 písm. a) prílohy zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov.“.

1. Za § 9 sa vkladajú § 9a a 9b, ktoré vrátane nadpisu § 9a znejú:

**„§ 9a**

**Postup pri overovaní splnenia podmienok reprezentatívnej kolektívnej zmluvy vyššieho stupňa a zverejnenie oznámenia o jej uzatvorení**

(1) Zmluvná strana alebo zmluvné strany kolektívnej zmluvy vyššieho stupňa môžu ministerstvu písomne oznámiť, že uzatvorili reprezentatívnu kolektívnu zmluvu vyššieho stupňa. Oznámenie musí byť podpísané zmluvnou stranou, a ak ide o spoločné oznámenie, musí byť podpísané zmluvnými stranami na tej istej listine, a musí obsahovať

1. názov kolektívnej zmluvy vyššieho stupňa,
2. označenie odvetvia alebo časti odvetvia, pre ktoré je uzatvorená a v ktorých je reprezentatívna,
3. doklad preukazujúci splnenie podmienky podľa § 7 ods. 1 písm. b) prvého bodu, ktorým je identifikačné číslo alebo evidencia na Ministerstve vnútra Slovenskej republiky odborových organizácií pôsobiacich u zamestnávateľov uvedených v zozname zamestnávateľov podľa § 4 ods. 1 písm. b), a kópia podpísanej podnikovej kolektívnej zmluvy alebo kópia listu so žiadosťou o určenie sprostredkovateľa podľa § 11 ods. 2, ak nejde o spoločné oznámenie zmluvných strán kolektívnej zmluvy vyššieho stupňa.

(2) Ak oznámenie podľa odseku 1 neobsahuje ustanovené náležitosti, ministerstvo vyzve zmluvnú stranu alebo zmluvné strany na odstránenie nedostatkov oznámenia alebo na doplnenie oznámenia do 15 pracovných dní odo dňa doručenia tejto výzvy. Ak zmluvná strana alebo zmluvné strany neodstránia nedostatky oznámenia alebo nedoplnia oznámenie v lehote podľa prvej vety, ministerstvo oznámenie odloží a informuje o tom zmluvnú stranu alebo zmluvné strany. Ministerstvo oznámenie podľa odseku 1 odloží a informuje o tom zmluvnú stranu alebo zmluvné strany, aj ak

1. do uplynutia doby, na ktorú sa reprezentatívna kolektívna zmluva vyššieho stupňa dojednala, zostáva ku dňu doručenia tohto oznámenia menej ako šesť mesiacov,
2. v odvetví alebo v časti odvetvia podľa odseku 1 písm. b) je reprezentatívna iná kolektívna zmluva vyššieho stupňa, o ktorej bolo zverejnené oznámenie podľa odseku 6 písm. a) alebo odseku 7 písm. b), a to počas jej účinnosti, najviac však počas jedného roka odo dňa zverejnenia oznámenia podľa odseku 6 písm. a) alebo odseku 7 písm. b),
3. súd zrušil oznámenie o uzatvorení reprezentatívnej kolektívnej zmluvy vyššieho stupňa oznámenej podľa odseku 1, a to počas jedného roka odo dňa zverejnenia oznámenia podľa odseku 7 písm. a).

(3) Ak oznámenie podľa odseku 1 obsahuje ustanovené náležitosti, ministerstvo

1. bezodkladne zašle informáciu o tomto oznámení na zverejnenie v Obchodnom vestníku spolu s údajmi podľa odseku 1 písm. a) a b) a zverejní túto informáciu na svojom webovom sídle; zamestnávateľ v odvetví alebo v časti odvetvia podľa odseku 1 písm. b) môže predložiť ministerstvu k uvedenému oznámeniu do piatich pracovných dní odo dňa jeho zverejnenia v Obchodnom vestníku svoje stanovisko,
2. overí, či oznámená kolektívna zmluva vyššieho stupňa je reprezentatívna kolektívna zmluva vyššieho stupňa.

(4) Na účely overenia splnenia podmienky podľa § 7 ods. 1 písm. a) ministerstvo požiada podľa osobitného predpisu4ai) o údaje o počte zamestnancov v rozsahu potrebnom na overenie splnenia tejto podmienky dostupné ku dňu doručenia oznámenia podľa odseku 1 podľa ich poslednej aktualizácie; vychádza pri tom zo zoznamov zamestnávateľov odovzdaných na uloženie podľa § 9 ods. 1. Ak podľa osobitného predpisu4ai) nie je možné poskytnúť ministerstvu údaje podľa prvej vety, zamestnávateľ je povinný na žiadosť ministerstva písomne mu oznámiť do troch pracovných dní odo dňa doručenia tejto žiadosti počet svojich zamestnancov.

(5) Reprezentatívne združenia zamestnávateľov a reprezentatívne združenia odborových zväzov4aj) majú právo v komisii založenej na tripartitnom princípe (ďalej len „komisia“), ktorú zriadi ministerstvo, vyjadriť svoje stanovisko k údajom uvedeným v oznámení podľa odseku 1, k stanovisku predloženému podľa odseku 3 písm. a) a k údajom získaným podľa odseku 4. Členmi komisie sú zástupcovia ministerstva, zástupcovia reprezentatívnych združení zamestnávateľov, zástupcovia reprezentatívnych združení odborových zväzov a zástupca Štatistického úradu Slovenskej republiky. Predsedu komisie, podpredsedov komisie a ostatných členov komisie vymenúva a odvoláva minister práce, sociálnych vecí a rodiny Slovenskej republiky. Predsedom komisie je zástupca ministerstva a podpredsedami komisie sú zástupca reprezentatívnych združení zamestnávateľov a zástupca reprezentatívnych združení odborových zväzov. Podrobnosti o zložení komisie a o jej činnosti upraví rokovací poriadok komisie, ktorý vydá ministerstvo.

(6) Ak ministerstvo na základe údajov uvedených v oznámení podľa odseku 1 a údajov získaných podľa odseku 4 zistí, že kolektívna zmluva vyššieho stupňa oznámená podľa odseku 1

1. je reprezentatívna kolektívna zmluva vyššieho stupňa, bezodkladne požiada o zverejnenie oznámenia o uzatvorení reprezentatívnej kolektívnej zmluvy vyššieho stupňa v Zbierke zákonov Slovenskej republiky,
2. nie je reprezentatívna kolektívna zmluva vyššieho stupňa, bezodkladne požiada o zverejnenie oznámenia o tejto skutočnosti v Obchodnom vestníku a oznámi túto skutočnosť na svojom webovom sídle.

(7) Ministerstvo bezodkladne požiada o zverejnenie oznámenia v Zbierke zákonov Slovenskej republiky o

1. zrušení oznámenia podľa odseku 6 písm. a) súdom, ak súd zruší oznámenie o uzatvorení reprezentatívnej kolektívnej zmluvy vyššieho stupňa,
2. uzatvorení reprezentatívnej kolektívnej zmluvy vyššieho stupňa, ak súd zruší oznámenie o tom, že uzatvorená kolektívna zmluva vyššieho stupňa nie je reprezentatívnou kolektívnou zmluvou vyššieho stupňa.

(8) Odseky 1 až 7 sa primerane vzťahujú aj na dodatok k reprezentatívnej kolektívnej zmluve vyššieho stupňa.

**§ 9b**

Oznámenie ministerstva podľa § 9a ods. 6 je preskúmateľné súdom.“.

Poznámky pod čiarou k odkazom 4ai a 4aj znejú:

„4ai) § 30, § 30a a 31 zákona č. 540/2001 Z. z. o štátnej štatistike v znení neskorších predpisov.

4aj) § 3 zákona č. 103/2007 Z. z. o trojstranných konzultáciách na celoštátnej úrovni a o zmene a doplnení niektorých zákonov (zákon o tripartite) v znení neskorších predpisov.“.

1. V § 10a ods. 5 a 10 sa slová „v dennej tlači“ nahrádzajú slovami „na svojom webovom sídle“.
2. V § 12 odsek 4 znie:

„(4) Sprostredkovateľovi patrí za konanie pred sprostredkovateľom odmena a cestovné náhrady podľa osobitného predpisu.4a) Ak sa zmluvné strany nedohodnú so sprostredkovateľom na odmene za konanie pred sprostredkovateľom, patrí mu odmena v sume podľa § 15 ods. 1. Odmenu a cestovné náhrady uhrádza sprostredkovateľovi každá zo zmluvných strán jednou polovicou do 30 dní odo dňa odovzdania písomného záznamu o návrhu riešenia sporu zmluvným stranám.“.

Poznámka pod čiarou k odkazu 4d sa vypúšťa.

1. V § 13 odsek 7 znie:

„(7) Rozhodcovi patrí za konanie pred rozhodcom odmena v sume podľa § 15 ods. 2 a cestovné náhrady podľa osobitného predpisu;4a) odmena za nové rozhodnutie vydané podľa § 14 ods. 3 nepatrí rozhodcovi, ktorý po zrušení predchádzajúceho rozhodnutia súdom rozhoduje ten istý spor. Odmenu a cestovné náhrady uhrádza rozhodcovi ministerstvo do 30 dní odo dňa, keď sa dozvie o doručení rozhodnutia rozhodcu zmluvným stranám.“.

1. § 15 vrátane nadpisu znie:

**„§ 15**

**Odmena sprostredkovateľa a rozhodcu**

(1) Ak sa zmluvné strany nedohodli so sprostredkovateľom na odmene za konanie pred sprostredkovateľom, odmena sprostredkovateľa je v sume 0,5-násobku priemernej nominálnej mesačnej mzdy zamestnanca v hospodárstve Slovenskej republiky zverejnenej Štatistickým úradom Slovenskej republiky za kalendárny rok, ktorý dva roky prechádza kalendárnemu roku, v ktorom sa konanie pred sprostredkovateľom začalo.

(2) Odmena rozhodcu za konanie pred rozhodcom podľa § 13 a 14 je v sume 0,7-násobku priemernej nominálnej mesačnej mzdy zamestnanca v hospodárstve Slovenskej republiky zverejnenej Štatistickým úradom Slovenskej republiky za kalendárny rok, ktorý dva roky prechádza kalendárnemu roku, v ktorom sa konanie pred rozhodcom začalo.“.

1. Za § 31 sa vkladá § 31a, ktorý vrátane nadpisu znie:

**„§ 31a**

**Miera pokrytia kolektívnym vyjednávaním**

(1) Miera pokrytia kolektívnym vyjednávaním je percentuálne vyjadrenie počtu zamestnancov, na ktorých sa vzťahuje kolektívna zmluva, z počtu zamestnancov, ktorých pracovné podmienky a podmienky zamestnávania môžu byť upravené kolektívnou zmluvou.

(2) Ak miera pokrytia kolektívnym vyjednávaním je nižšia ako 80 %, ministerstvo vypracuje akčný plán na podporu kolektívneho vyjednávania (ďalej len „akčný plán“) na obdobie piatich rokov, ktorý obsahuje opatrenia s cieľom zvýšiť mieru pokrytia kolektívnym vyjednávaním a harmonogram ich uskutočňovania.

(3) Ministerstvo pri vypracovaní akčného plánu, jeho aktualizácii a vyhodnotení spolupracuje s reprezentatívnymi združeniami zamestnávateľov a reprezentatívnymi združeniami odborových zväzov. Návrh akčného plánu, jeho aktualizáciu a vyhodnotenie ministerstvo vopred prerokuje s reprezentatívnymi združeniami zamestnávateľov a reprezentatívnymi združeniami odborových zväzov.

(4) Ministerstvo zverejňuje akčný plán, jeho aktualizáciu a vyhodnotenie na svojom webovom sídle.“.

1. Za § 32aa sa vkladajú § 32ab až 32ad, ktoré vrátane nadpisov znejú:

**„§ 32ab**

**Prechodné ustanovenie k úpravám účinným od 1. novembra 2024**

Na účely vypracovania akčného plánu podľa § 31a sa prvýkrát vychádza z miery pokrytia kolektívnym vyjednávaním zistenej za rok 2024. Ak miera pokrytia kolektívnym vyjednávaním za rok 2024 je nižšia ako 80 %, ministerstvo vypracuje akčný plán podľa § 31a do 31. decembra 2025.

**§ 32ac**

**Prechodné ustanovenie k úpravám účinným od 1. januára 2025**

Na odmenu sprostredkovateľa a rozhodcu za konanie podľa tohto zákona začaté pred 1. januárom 2025, ktoré sa neskončilo do 31. decembra 2024, sa vzťahuje tento zákon v znení účinnom od 1. januára 2025.

**Záverečné ustanovenia**

**§ 32ad**

Týmto zákonom sa preberajú právne záväzné akty Európskej únie uvedené v prílohe.“.

1. Za § 32b sa vkladá § 32c, ktorý znie:

**„§ 32c**

**Zrušovacie ustanovenie účinné od 1. januára 2025**

Zrušuje sa vyhláška Ministerstva práce, sociálnych vecí a rodiny Slovenskej republiky č. 315/2009 Z. z. o výške odmeny sprostredkovateľovi a rozhodcovi a výške a spôsobe úhrady nákladov konania pred rozhodcom.“.

1. Zákon sa dopĺňa prílohou, ktorá vrátane nadpisu znie:

**„Príloha**

**k zákonu č. 2/1991 Zb.**

**Zoznam preberaných právne záväzných aktov Európskej únie**

Smernica Európskeho parlamentu a Rady (EÚ) 2022/2041 z 19. októbra 2022 o primeraných minimálnych mzdách v Európskej únii (Ú. v. EÚ L 275, 25.10.2022).“.

**Čl. IV**

Zákon Slovenskej národnej rady č. 71/1992 Zb. o súdnych poplatkoch a poplatku za výpis z registra trestov v znení zákona Národnej rady Slovenskej republiky č. 89/1993 Z. z., zákona Národnej rady Slovenskej republiky č. 150/1993 Z. z., zákona Národnej rady Slovenskej republiky č. 85/1994 Z. z., zákona Národnej rady Slovenskej republiky č. 232/1995 Z. z., zákona č. 12/1998 Z. z., zákona č. 457/2000 Z. z., zákona č. 162/2001 Z. z., zákona č. 418/2002 Z. z., zákona č. 531/2003 Z. z., zákona č. 215/2004 Z. z., zákona č. 382/2004 Z. z., zákona č. 420/2004 Z. z., zákona č. 432/2004 Z. z., zákona č. 341/2005 Z. z., zákona č. 621/2005 Z. z., zákona č. 24/2007 Z. z., zákona č. 273/2007 Z. z., zákona č. 330/2007 Z. z., zákona č. 511/2007 Z. z., zákona č. 264/2008 Z. z., zákona č. 465/2008 Z. z., zákona č. 71/2009 Z. z., zákona č. 503/2009 Z. z., zákona č. 136/2010 Z. z., zákona č. 381/2011 Z. z., zákona č. 286/2012 Z. z., nálezu Ústavného súdu Slovenskej republiky č. 297/2012 Z. z., zákona č. 64/2013 Z. z., zákona č. 125/2013 Z. z., zákona č. 347/2013 Z. z., zákona č. 357/2013 Z. z., zákona č. 204/2014 Z. z., zákona č. 87/2015 Z. z., zákona č. 253/2015 Z. z., zákona č. 267/2015 Z. z., zákona č. 273/2015 Z. z., zákona č. 390/2015 Z. z., zákona č. 402/2015 Z. z., zákona č. 438/2015 Z. z., zákona č. 91/2016 Z. z., zákona č. 125/2016 Z. z., zákona č. 307/2016 Z. z., zákona č. 342/2016 Z. z., zákona č. 2/2017 Z. z., zákona č. 54/2017 Z. z., zákona č. 141/2017 Z. z., zákona č. 152/2017 Z. z., zákona č. 238/2017 Z. z., zákona č. 52/2018 Z. z., zákona č. 345/2018 Z. z., zákona č. 211/2019 Z. z., zákona č. 216/2019 Z. z., zákona č. 384/2019 Z. z., zákona č. 390/2019 Z. z., zákona č. 68/2021 Z. z., zákona č. 395/2021 Z. z., zákona č. 403/2021 Z. z., zákona č. 111/2022 Z. z., zákona č. 325/2022 Z. z., zákona č. 192/2023 Z. z., zákona č. 201/2023 Z. z., zákona č. 261/2023 Z. z. a zákona č. 530/2023 Z. z. sa dopĺňa takto:

V prílohe č. 1 Sadzobníku súdnych poplatkov sa položka 10 dopĺňa písmenom k), ktoré znie:

„k) Zo žaloby vo veciach reprezentatívnosti kolektívnej zmluvy vyššieho stupňa 100 eur“.

**Čl. V**

Zákon č. 283/2002 Z. z. o cestovných náhradách v znení zákona č. 530/2004 Z. z., zákona č. 81/2005 Z. z., zákona č. 312/2005 Z. z., zákona č. 348/2007 Z. z., zákona č. 475/2008 Z. z., zákona č. 151/2010 Z. z., zákona č. 548/2010 Z. z., zákona č. 503/2011 Z. z., zákona č. 14/2015 Z. z., zákona č. 318/2018 Z. z., zákona č. 307/2019 Z. z., zákona č. 477/2019 Z. z. a zákona č. 127/2020 Z. z. sa mení a dopĺňa takto:

1. V § 5 ods. 1 sa slovo „ustanovená“ nahrádza slovom „určená“.
2. V § 5 odsek 2 znie:

„(2) Sumy stravného pre časové pásma podľa odseku 1 sa určujú podľa § 8 ods. 1.“.

Poznámka pod čiarou k odkazu 6 sa vypúšťa.

1. V § 5 ods. 3, ods. 4 písm. b), ods. 5 a 6 sa slovo „ustanovenej“ nahrádza slovom „určenej“.
2. § 7 a 8 vrátane nadpisov znejú:

**„§ 7**

**Náhrady za používanie motorových vozidiel pri pracovných cestách**

(1) Ak sa zamestnanec písomne dohodne so zamestnávateľom, že pri pracovnej ceste použije motorové vozidlo, ktoré je cestným vozidlom alebo traktorom (ďalej len „vozidlo“), okrem vozidla poskytnutého zamestnávateľom, patrí mu

1. základná náhrada za každý aj začatý kilometer jazdy a náhrada za spotrebované pohonné látky alebo
2. náhrada za použitie vozidla podľa odseku 12.

(2) Suma základnej náhrady za jeden kilometer jazdy pre dvojkolesové vozidlá, trojkolesové vozidlá a štvorkolky a suma základnej náhrady za jeden kilometer jazdy pre osobné vozidlá sa určuje podľa § 8 ods. 2. Pri použití prívesu k štvorkolke alebo k osobnému vozidlu sa suma základnej náhrady určená podľa § 8 ods. 2 pre štvorkolky a pre osobné vozidlá zvýši o 15 %.

(3) Sumu základnej náhrady za jeden kilometer jazdy pre nákladné vozidlá, autobusy a traktory písomne dohodne zamestnávateľ so zamestnancom.

(4) Zamestnancovi patrí náhrada za spotrebované pohonné látky v sume zodpovedajúcej súčinu jednotkovej ceny pohonnej látky podľa odseku 5 a spotreby pohonných látok (ďalej len „spotreba“) podľa odsekov 6 až 10 za každý aj začatý kilometer jazdy.

(5) Jednotkovú cenu pohonnej látky zamestnanec preukazuje dokladom o kúpe pohonnej látky, z ktorého je zrejmá súvislosť s pracovnou cestou (ďalej len „doklad o kúpe“). Ak je pohonnou látkou elektrická energia, za doklad o kúpe sa považuje aj doklad, z ktorého možno odvodiť jednotkovú sadzbu za elektrickú energiu pre domácnosť, v ktorej zamestnanec vozidlo nabíjal. Ak zamestnanec preukazuje jednotkovú cenu pohonnej látky viacerými dokladmi o kúpe, jednotková cena pohonnej látky sa môže vypočítať aritmetickým priemerom preukázaných cien. Ak zamestnanec nepreukáže jednotkovú cenu pohonnej látky dokladom o kúpe, na výpočet náhrady za spotrebované pohonné látky sa použije jednotková cena pohonnej látky, ktorá platila v čase nástupu na pracovnú cestu, zistená Štatistickým úradom Slovenskej republiky (ďalej len „štatistický úrad“).

(6) Spotreba uvedená v doklade vozidla8a) sa na výpočet náhrady za spotrebované pohonné látky použije takto:

1. ak je v doklade vozidla uvedená spotreba len podľa príslušnej slovenskej technickej normy, použije sa spotreba podľa tejto normy zvýšená o 10 % a pri jazde vozidla v meste zvýšená o 40 %,
2. ak je v doklade vozidla uvedená spotreba podľa slovenskej technickej normy a predpisu Európskej hospodárskej komisie alebo podľa predpisu Európskej hospodárskej komisie, použije sa spotreba podľa predpisu Európskej hospodárskej komisie vypočítaná aritmetickým priemerom zvýšená o 10 % a pri jazde vozidla v meste spotreba podľa predpisu Európskej hospodárskej komisie určená pre jazdu v meste zvýšená o 10 %,
3. ak je v doklade vozidla uvedená spotreba v členení na mestský cyklus, mimomestský cyklus a kombinovaný cyklus, použije sa spotreba zodpovedajúca príslušnému cyklu premávky zvýšená o 10 % alebo spotreba zodpovedajúca kombinácii jednotlivých cyklov premávky odvodených od konkrétneho režimu jazdy vozidla zvýšená o 10 %; pri kombinácii jednotlivých cyklov premávky sa na žiadosť zamestnanca použije iba spotreba pre kombinovaný cyklus zvýšená o 10 %,
4. ak je v doklade vozidla uvedená spotreba bez členenia na cykly, použije sa táto spotreba zvýšená o 10 % a pri jazde vozidla v meste zvýšená o 20 %,
5. ak je v doklade vozidla, ktoré je poháňané len elektrickou energiou, uvedená spotreba elektrickej energie, použije sa táto spotreba zvýšená o 10 % a pri jazde vozidla na rýchlostných cestách a diaľniciach zvýšená o 20 %.

(7) Ak je pohonnou látkou plyn alebo plyn v kombinácii s inou pohonnou látkou, spôsob výpočtu náhrady za spotrebované pohonné látky dohodne osobitne za jednotlivé pohonné látky zamestnávateľ so zamestnancom na základe podmienok pracovnej cesty, cien pohonných látok a spotreby. Ak je v doklade vozidla uvedená spotreba oboch pohonných látok, pri dohode podľa prvej vety sa prihliada aj na túto spotrebu.

(8) Ak je pohonnou látkou elektrická energia, ktorá sa získava aj nabíjaním z elektrickej siete, v kombinácii s inou pohonnou látkou, spôsob výpočtu náhrady za spotrebované pohonné látky dohodne osobitne za jednotlivé pohonné látky zamestnávateľ so zamestnancom na základe podmienok pracovnej cesty, cien pohonných látok a spotreby. Ak je v doklade vozidla uvedená spotreba oboch pohonných látok, pri dohode podľa prvej vety sa prihliada aj na túto spotrebu.

(9) Na výpočet náhrady za spotrebované pohonné látky môže zamestnanec spotrebu elektrickej energie vozidla poháňaného len elektrickou energiou preukázať aj meračom zabudovaným priamo vo vozidle, ktorým možno preukázateľne zistiť spotrebu elektrickej energie.

(10) Ak sa skutočná spotreba nezhoduje so spotrebou uvedenou v doklade vozidla upravenou podľa odseku 6 alebo ak spotreba v doklade vozidla nie je uvedená, spotrebu na výpočet náhrady za spotrebované pohonné látky môže zamestnanec preukázať

1. dokladom vozidla rovnakého typu, variantu a verzie s rovnakým druhom pohonnej látky, s rovnakým objemom valcov motora alebo s rovnakým výkonom, ak ide o vozidlo poháňané elektrickou energiou,
2. dokladom vydaným osobou, ktorej bola udelená autorizácia podľa osobitného predpisu,8b) alebo
3. technickými údajmi výrobcu8c) alebo zástupcu výrobcu.8d)

(11) Výsledná suma základnej náhrady sa zaokrúhľuje na najbližší eurocent nahor. Výsledná suma náhrady za spotrebované pohonné látky vypočítaná podľa odsekov 4 až 10 sa zaokrúhľuje na najbližší eurocent nahor.

(12) Zamestnávateľ môže so zamestnancom písomne dohodnúť poskytnutie náhrady za použitie vozidla v sume zodpovedajúcej cene cestovného lístka pravidelnej verejnej dopravy; to neplatí, ak zamestnanec použije vozidlo na žiadosť zamestnávateľa.

**§ 8**

**Určenie súm stravného a súm základnej náhrady**

(1) Sumy stravného pre časové pásma podľa § 5 ods. 1 sa zvyšujú o percento rastu kumulatívneho indexu cien jedál a nealkoholických nápojov v reštauračnom stravovaní zverejneného štatistickým úradom za príslušný kalendárny mesiac v porovnaní s kumulatívnym indexom cien jedál a nealkoholických nápojov v reštauračnom stravovaní zverejneným štatistickým úradom za kalendárny mesiac, na základe ktorého sa sumy stravného naposledy zvýšili, ak tento rast je najmenej 5 %; zvýšené sumy stravného sa zaokrúhľujú na desať eurocentov nahor. Zvýšené sumy stravného určené podľa prvej vety sa uplatňujú od prvého dňa tretieho kalendárneho mesiaca nasledujúceho po kalendárnom mesiaci, v ktorom bola splnená podmienka podľa prvej vety.

(2) Sumy základnej náhrady podľa § 7 ods. [2](https://www.slov-lex.sk/pravne-predpisy/SK/ZZ/2002/283/20200730#paragraf-7.odsek-2) prvej vety sa zvyšujú o percento rastu kumulatívneho indexu cien položiek spojených s prevádzkou motorových vozidiel zverejneného štatistickým úradom za príslušný kalendárny mesiac v porovnaní s kumulatívnym indexom cien položiek spojených s prevádzkou motorových vozidiel zverejneným štatistickým úradom za kalendárny mesiac, na základe ktorého sa sumy základnej náhrady naposledy zvýšili, ak tento rast je najmenej 5 %; zvýšené sumy základnej náhrady sa zaokrúhľujú na tri desatinné miesta nahor. Zvýšené sumy základnej náhrady podľa prvej vety sa uplatňujú od prvého dňa tretieho kalendárneho mesiaca nasledujúceho po kalendárnom mesiaci, v ktorom bola splnená podmienka podľa prvej vety.

(3) V Zbierke zákonov Slovenskej republiky sa uverejní oznámenie o

1. sumách stravného pre časové pásma podľa § 5 ods. 1 určených podľa odseku 1 prvej vety a dátume, od ktorého sa uplatňujú,
2. sumách základnej náhrady podľa § 7 ods. 2 prvej vety určené podľa odseku 2 prvej vety a dátume, od ktorého sa uplatňujú.

(4) O uverejnenie oznámenia podľa odseku 3 požiada Ministerstvo práce, sociálnych vecí a rodiny Slovenskej republiky (ďalej len „ministerstvo“) bezodkladne po splnení podmienky podľa odseku 1 prvej vety alebo odseku 2 prvej vety.“.

Poznámky pod čiarou k odkazom 8a až 8d znejú:

„8a) § 2 ods. 25 zákona č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov.

8b) § 31 zákona č. 157/2018 Z. z. o metrológii a o zmene a doplnení niektorých zákonov v znení neskorších predpisov.

8c) § 2 ods. 21 písm. a) zákona č. 106/2018 Z. z.

8d) § 2 ods. 21 písm. b) zákona č. 106/2018 Z. z.“.

1. V § 15 celom texte sa slovo „cena“ vo všetkých tvaroch nahrádza slovami „jednotková cena“ v príslušnom tvare, vypúšťajú sa slová „cestných motorových“, slová „kilometre prejazdené“ sa nahrádzajú slovami „každý aj začatý kilometer jazdy“ a slová „kilometre alebo ich časť prejazdené“ sa nahrádzajú slovami „každý aj začatý kilometer jazdy“.
2. V § 17 ods. 4 celom texte sa slovo „ustanoveného“ nahrádza slovom „určeného“.
3. V § 22 ods. 4 sa vypúšťajú slová „cestnými motorovými“.
4. V § 33d ods. 3 sa vypúšťajú slová „cestným motorovým“.
5. Za § 38g sa vkladajú § 38h až 38j, ktoré vrátane nadpisov znejú:

„**§ 38h**

**Prechodné ustanovenie účinné od 1. novembra 2024**

Ak bola podľa § 8 splnená podmienka pre zvýšenie súm stravného alebo pre zvýšenie súm základnej náhrady za používanie cestných motorových vozidiel za mesiac september 2024, október 2024 alebo november 2024, ministerstvo opatrenie podľa § 8 nevydá.

**Prechodné ustanovenia k úpravám účinným od 1. januára 2025**

**§ 38i**

(1) Opatrenie ministerstva, ktorým sa ustanovujú sumy stravného, vydané podľa § 5 ods. 2 a § 8 ods. 1 v znení účinnom do 31. decembra 2024 zostáva v platnosti a účinnosti do začatia uplatňovania zvýšených súm stravného pre časové pásma podľa § 5 ods. 1 určených podľa tohto zákona v znení účinnom od 1. januára 2025.

(2) Opatrenie ministerstva, ktorým sa ustanovujú sumy základnej náhrady za používanie cestných motorových vozidiel pri pracovných cestách, vydané podľa § 7 ods. 2 a § 8 ods. 1 v znení účinnom do 31. decembra 2024 zostáva v platnosti a účinnosti do začatia uplatňovania zvýšených súm základnej náhrady určených podľa tohto zákona v znení účinnom od 1. januára 2025.

(3) Do začatia uplatňovania zvýšených súm základnej náhrady určených podľa tohto zákona v znení účinnom od 1. januára 2025, suma základnej náhrady pre dvojkolesové vozidlá, trojkolesové vozidlá a štvorkolky je suma základnej náhrady ustanovená opatrením podľa odseku 2 pre jednostopové vozidlá a trojkolky.

(4) Pri prvom zvýšení sumy základnej náhrady pre dvojkolesové vozidlá, trojkolesové vozidlá a štvorkolky podľa tohto zákona v znení účinnom od 1. januára 2025 sa vychádza zo sumy základnej náhrady ustanovenej opatrením podľa odseku 2 pre jednostopové vozidlá a trojkolky.

**§ 38j**

Ak bola podľa § 8 v znení účinnom do 31. decembra 2024 splnená podmienka pre zvýšenie súm stravného alebo pre zvýšenie súm základnej náhrady za používanie cestných motorových vozidiel za mesiac september 2024, október 2024 alebo november 2024, sumy stravného a sumy základnej náhrady sa zvýšia o percento rastu príslušného kumulatívneho indexu cien za príslušný kalendárny mesiac, za ktorý bola splnená podmienka pre ich zvýšenie podľa § 8 v znení účinnom do 31. decembra 2024. Zvýšené sumy stravného a zvýšené sumy základnej náhrady určené podľa prvej vety sa uplatňujú od 1. februára 2025. Ministerstvo bezodkladne požiada o uverejnenie oznámenia o sumách stravného pre časové pásma podľa § 5 ods. 1 a o sumách základnej náhrady podľa § 7 ods. 2 prvej vety určených podľa prvej vety a dátume, od ktorého sa uplatňujú, v Zbierke zákonov Slovenskej republiky.“.

**Čl. VI**

Zákon č. 103/2007 Z. z. o trojstranných konzultáciách na celoštátnej úrovni a o zmene a doplnení niektorých zákonov (zákon o tripartite) v znení zákona č. 76/2021 Z. z. sa mení a dopĺňa takto:

1. V § 3 odsek 5 znie:

„(5) Spor o určenie reprezentatívnosti podľa odsekov 2 a 3 rieši rozhodca zapísaný v zozname rozhodcov vedenom na Ministerstve práce, sociálnych vecí a rodiny Slovenskej republiky (ďalej len „ministerstvo“) podľa osobitného predpisu,2) na ktorom sa sociálni partneri dohodnú; konanie pred rozhodcom sa začína dňom prijatia žiadosti o riešenie sporu o určenie reprezentatívnosti rozhodcom. Ak sa sociálni partneri nedohodnú na osobe rozhodcu podľa prvej vety, určí ho ministerstvo; konanie pred rozhodcom sa začína dňom doručenia rozhodnutia o určení rozhodcu dotknutým sociálnym partnerom.“.

1. V § 3 sa za odsek 5 vkladá nový odsek 6, ktorý znie:

„(6) Rozhodca vydá doklad o reprezentatívnosti podľa odseku 2 združeniu zamestnávateľov a doklad o reprezentatívnosti podľa odseku 3 združeniu odborových zväzov.“.

Doterajší odsek 6 sa označuje ako odsek 7.

1. V § 3 odsek 7 znie:

„(7) Rozhodcovi patrí za konanie v spore o určenie reprezentatívnosti podľa odsekov 2 a 3 odmena v sume ustanovenej osobitným predpisom za konanie pred rozhodcom3) a cestovné náhrady podľa osobitného predpisu.4) Odmenu a cestovné náhrady uhrádza rozhodcovi ministerstvo do 30 dní odo dňa, keď sa dozvie o skončení posudzovania reprezentatívnosti rozhodcom.“.

Poznámky pod čiarou k odkazom 3 a 4 znejú:

„3) § 15 ods. 2 zákona č. 2/1991 Zb. v znení neskorších predpisov.

4) Zákon č. 283/2002 Z. z. o cestovných náhradách v znení neskorších predpisov.“.

1. Za § 13 sa vkladá § 14, ktorý vrátane nadpisu znie:

**„§ 14**

**Prechodné ustanovenie k úpravám účinným od 1. januára 2025**

Na odmenu rozhodcu za konanie podľa tohto zákona začaté pred 1. januárom 2025, ktoré sa neskončilo do 31. decembra 2024, sa vzťahuje tento zákon v znení účinnom od 1. januára 2025.“.

**Čl. VII**

Tento zákon nadobúda účinnosť 1. novembra 2024 okrem čl. I druhého bodu a piateho bodu § 9d, čl. II, čl. III bodov 1 až 11, bodu 13 § 32ac a bodu 14, čl. IV, čl. V bodov 1 až 8 a bodu 9 § 38i a 38j a čl. VI, ktoré nadobúdajú účinnosť 1. januára 2025.